CELEX: C2005/155/18
Language: hu
Date: 2005-06-25 00:00:00
Title: C-191/05. sz. ügy: Az Európai Közösségek Bizottsága által a Portugál Köztársaság ellen 2005. április 28-án benyújtott kereset

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/9
            
         Az Európai Közösségek Bizottsága által a Portugál Köztársaság ellen 2005. április 28-án benyújtott kereset
   (C-191/05. sz. ügy)
   (2005/C 155/18)
   Az eljárás nyelve: portugál
   Az Európai Közösségek Bizottsága (képviseli: Michel van Beck és António Caeiros, meghatalmazotti minőségben, kézbesítési cím: Luxembourg) 2005. április 28-án keresetet nyújtott be az Európai Közösségek Bíróságához a Portugál Köztársaság ellen.
   A felperes keresetében azt kéri, hogy a Bíróság:
   
               1)
            
            
               állapítsa meg, hogy mivel megváltoztatta a „Moura, Mourão és Barrancos” különleges védelmi terület (KVT) határát, kizárva abból az olyan vadon élő madárfajoknak otthont adó területeket, amelyek védelme az említett KVT kijelölését indokolttá teszi, a Portugál Köztársaság nem teljesítette a vadon élő madarak védelméről szóló, 1979. április 2-i 79/409/EGK tanácsi irányelv (1) 4. cikke (1) bekezdéséből eredő kötelezettségeit;
            
         
               2)
            
            
               kötelezze a Portugál Köztársaságot a költségek viselésére.
            
         Jogalapok és fontosabb érvek:
   
               1)
            
            
               A „Moura, Mourão és Barrancos” különleges védelmi területet a portugál kormány 1999. szeptember 23-án, az e napon kelt 384-B/99 rendeletével hozta létre. Az említett KVT határát e rendelet XXIV. melléklete állapítja meg.
            
         
               2)
            
            
               A portugál hatóságok által rendelkezésre bocsátott információkból kitűnik, hogy a „Moura, Mourão és Barrancos” KVT határvonalának a 2000. május 20-i 141/200. rendelettel történt megváltoztatása bármiféle tudományos alapot nélkülöz. Márpedig a Bíróság ítélkezési gyakorlatából az következik, hogy csupán tudományos indokkal lehet kizárni olyan fajokat, amelyek védelmét korábban szükségesnek ítélték.
            
         
      (1)  HL L 103., 1. o.